EkBass/fiwiki-20250220-pages-articles huggingface dataset:
Gato-luokka

Gato-luokka oli Yhdysvaltain laivaston sukellusveneluokka, johon kuului kaikkiaan 77 vuosina 1940–1944 valmistettua sukellusvenettä (USS Gato SS-212 – USS Tullibee SS-284). Luokan alukset palvelivat toisessa maailmansodassa. Alukset olivat kaksirunkoisia avomerikelpoisia sukellusveneitä, jotka perustuivat Yhdysvaltain T-luokan veneisiin. Alustyypin polttoainesäiliöihin mahtui 378–472 tonnia polttoainetta, ja ne kykenivät sukeltamaan 95 metrin syvyyteen. Yhdysvaltain vuoden 1940 laivasto-ohjelmaan sisällytettiin ensimmäisten kuuden aluksen valmistus, ja pian tämän jälkeen tehtiin päätös valmistaa 67 aluksen lisäsarja. Kaikki alukset olivat suurin piirtein saman kokoisia ja samoin aseistettuja kuin T-luokan alukset, mutta varustettuna uudella voimanlähteellä sekä lukuisilla rakenteellisella muutoksilla. Suurimpina eroina olivat toimintasäde, miehistön olosuhteet, merikelpoisuus sekä lopulta vahvempi kansiaseistus. Alusten runko oli kokonaan hitsattu, ja se oli yksikerroksinen päistä, mutta keskiosassa oli kaksoisrunko.Bagnasco, Erminio s. 226 == Lähteet == * * === Viitteet === == Aiheesta muualla == *
Tench-luokka

Tench-luokka oli Yhdysvaltain laivaston sukellusveneluokka. Siihen piti kuulua kaikkiaan 146 venettä, mutta jo tilatuista 110 peruutettiin vuosina 1944 ja 1945. Lopuista 36:sta valmistui lopulta 31 ja ne otettiin laivaston palvelukseen lokakuusta (USS Tench) 1944 helmikuuhun 1951 (USS Grenadier). Viiden keskeneräisen aluksen rungot joko romutettiin tai käytettiin muihin tarkoituksiin. Elokuussa 1945 aluksista oli 26 saatu palvelukseen, mutta niistä ainoastaan kymmenen kerkesi mukaan toisen maailmansodan lopun Tyynenmeren taisteluihin.Bagnasco, Erminio s. 229 == Suunnittelu == Alusluokka oli lähes täydellinen kopio edeltäneistä Gato- ja Balao-luokista, mutta se oli vankemmin rakennettu ja alusten sisätilojen jakoa oli parannettu. Siten alusluokan uppouma kasvoi noin 35-40 tonnia. == Lähteet == * === Viitteet === == Aiheesta muualla == Luokka:Yhdysvaltain laivaston sukellusveneet
Norjan valtakunnankomissariaatti

Norjan valtakunnankomissariaatti (, ) oli toisen maailmansodan aikana vallatun Norjan käsittävä Saksan siviilihallintoalue. Sen kokonainen nimi oli Reichskommissariat für die besetzten norwegischen Gebiete (”Norjan vallattujen alueiden valtakunnankomissariaatti”). Alueen valtakunnankomissaarina toimi Josef Terboven, kunnes hän teki itsemurhan 7. toukokuuta 1945. Viimeiset hetket valtakunnankomissaarina toimi Franz Böhme, joka antautui liittoutuneille 8. toukokuuta. Tämän jälkeen alueen laillinen hallitus pääsi takaisin valtaan. == Aiheesta muualla == Valtakunnankomissariaatti Luokka:Toisen maailmansodan politiikka
Tambor-luokka

Tambor-luokka eli T-luokka oli Yhdysvaltain laivaston alusluokka, johon kuului 12 kappaletta 1939-1941 valmistunutta sukellusvenettä. Luokan alukset olivat paranneltuja Salmon/Sargo-luokan aluksia. Niiden torpedoputkien lukumäärä oli kasvatettu kymmeneen hieman lisääntyneen koon ja uppouman kustannuksella. Niiden polttoainekuorma oli 374-385 tonnia ja niiden maksimi sukellussyvyys oli 90 metriä. Toisen maailmansodan alkaessa luokan alukset olivat laivaston uusimmat sukellusveneet ja ne aloittivatkin sotatoimet heti joulukuussa 1941. USS Trout kuljetti ammuksia ja elintarvikkeita piiritettyyn Corregidorin varuskuntaan. USS Tautog oli sodan menestyksekkäin yhdysvaltalaissukellusvenen upotettuaan 26 alusta.Bagnasco, Erminio s. 224 == Alukset == Tambor-luokan sukellusveneet Nimi Telakka Kölinlasku Vesille Valmis Kohtalo USS Tambor Electric Boat, Groton 16. tammikuuta 1939 20. joulukuuta 1939 3. kesäkuuta 1940 myyty romutettavaksi 1. syyskuuta 1959 USS Tautog Electric Boat 1. maaliskuuta 1939 27. tammikuuta 1940 3. heinäkuuta 1940 myyty romutettavaksi 15. marraskuuta 1959 USS Tresher Electric Boat 27. huhtikuuta 1939 27. maaliskuuta 1940 27. elokuuta 1940 myyty romutettavaksi 18. maaliskuuta 1948 USS Triton Portsmouthin laivastontelakka, Kittery 5. heinäkuuta 1939 25. maaliskuuta 1940 15. elokuuta 1940 upotettu 20. maaliskuuta 1943 USS Trout Portsmouthin laivastontelakka 8. elokuuta 1939 21. toukokuuta 1940 15. marraskuuta 1940 upotettu 29. helmikuuta 1944 USS Tuna Mare Islandin laivastontelakka, Vallejo 19. heinäkuuta 1939 2. lokakuuta 1940 2. tammikuuta 1941 upotettu maalilaivana 24. syyskuuta 1948 USS Gar Electric Boat 27. joulukuuta 1939 27. marraskuuta 1940 14. huhtikuuta 1941 myyty romutettavaksi 18. marraskuuta 1949 USS Grampus Electric Boat 14. helmikuuta 1940 23. joulukuuta 1940 23. toukokuuta 1941 upotettu 5. maaliskuuta 1943 USS Grayback Portsmouthin laivastontelakka 3. huhtikuuta 1940 31. tammikuuta 1941 30. kesäkuuta 1941 upotettu 27. helmikuuta 1944 USS Grayling Portsmouthin laivastontelakka 15. joulukuuta 1939 29. marraskuuta 1940 1. maaliskuuta 1941 upotettu 9.-12. syyskuuta 1943 USS Grenadier Portsmouthin laivastontelakka 2. huhtikuuta 1940 29. marraskuuta 1940 1. toukokuuta 1941 miehistönsä upottama 22. huhtikuuta 1943 USS Gudgeon Portsmouthin laivastontelakka 22. marraskuuta 1939 25. tammikuuta 1941 21. huhtikuuta 1941 upotettu 7. huhtikuuta-7. kesäkuuta 1944 == Lähteet == * === Viitteet === *
Darren Clarke

thumb|Darren Clarke Darren Clarke (14. elokuuta 1968 Dunganron, Pohjois- Irlanti) on pohjoisirlantilainen golfaaja. Clarke aloitti ammattilaisuransa golfissa vuonna 1990. Hän on voittanut ammattilaisena 22 kilpailua, joista yksi on major-turnauksen voitto vuoden 2011 British Openissa. Clarken lyöntipituus draiverilla on keskimäärin 270 metriä, ja hän oli vuoden 2010 PGA-kiertueen paras raffilyöjä. == Yksityiselämä == Darren Clarken vaimo kuoli syöpään vuonna 2006, ja Clarce jäi kahden pojan yksinhuoltajaksi. Vain vähän tämän jälkeen hänet valittiin edustamaan Eurooppaa vuoden 2006 Ryder Cupiin, missä hän voitti kaikki kolme otteluaan. Seuraavana vuonna hänen pelinsä romahti ja hän voitti satunnaisesti turnauksia. Vuonna 2010 hän meni uudestaan naimisiin. Vuonna 2011 hän osallistui 20. kerran British Openiin ja voitti sen. == Lähteet == Luokka:Pohjoisirlantilaiset golfaajat Luokka:Vuonna 1968 syntyneet Luokka:Elävät henkilöt
Tarponit

Tarponit (Megalopidae) on tarponikaloihin kuuluva kalaheimo. ==Lajit ja anatomia== Tarponeihin kuuluu kaksi lajia tarponi (Megalops atlanticus) ja pikkutarponi (Megalops cyprinoides). Tarponeiden ruumis on litteähkö ja suu sijaitsee kuonon kärjessä. Tarponi voi saavuttaa jopa 2,4 m:n pituuden. Suomut ovat suurikokoiset ja hopeanväriset. Kalojen rinta- ja vatsaevät ovat kookkaat, selkäevän viimeinen ruoto on pidentynyt ja pyrstöevä on voimakkaasti haarautunut. Tarponilajeilla on uimarakko lähellä kalloa ja se voi toimia myös keuhkojen tavoin. Kuten hopeakaloilla ja ankeriailla tarponeilla on nauhamainen toukkavaihe. ==Levinneisyys== Tarponilajeja tavataan trooppisista ja subtrooppisista vesistä. Tarponi elää Atlantin länsirannikolla ja Afrikan rannikolla, pikkutarponi on indopasifisen merialueen kala. Ne ovat pääasiassa mereisiä, mutta liikkuvat toisinaan myös murto- ja makeissa vesissä. Keuhkon tavoin toimivan uimarakkonsa ansiosta tarponilajit voivat selviytyä myös vähähappisissakin olosuhteissa. ==Lähteet== Luokka:Tarponikalat
LPC

LPC tarkoittaa seuraavia asioita *LPC niminen ohjelmointikieli *LPC-väylä
Kōhei Murakoso

Kōhei Murakoso (29. elokuuta 1905 Miyazaki – 8. heinäkuuta 1998 Asashi) oli japanilainen yleisurheilija, joka kilpaili kestävyysjuoksussa. Murakoso osallistui olympialaisiin kerran, Berliinissä 1936. Hän sijoittui tuolloin neljänneksi sekä 5 000 metrin että 10 000 metrin matkoilla. Murakoso jäi 5 000 metrillä vain sekunnin päähän pronssimitalisti Henry Jonssonista ja tuli Suomessa tunnetuksi 10 000 metrin juoksun Martti Jukolan radioselostuksesta, jossa toistettiin lausetta ”Murakoso jää”. Murakoso voitti 5 000 metrillä viisi ja 10 000 metrillä kuusi maansa mestaruutta ja on molemmilla matkoilla edelleen Japanin historian eniten mestaruuksia voittanut juoksija. == Henkilökohtaiset ennätykset == Lähde: Sports-Reference * 5 000 m: 14.30,0 (1936) * 10 000 m: 30.25,0 (1936) == Lähteet == == Aiheesta muualla == Luokka:Japanilaiset kestävyysjuoksijat Luokka:Vuonna 1905 syntyneet Luokka:Vuonna 1998 kuolleet
Vasamamittari

Vasamamittari (Rheumaptera subhastata) on yleinen, pääasiassa päivällä lentävä mittariperhoslaji. == Koko ja ulkonäkö == Vasamamittari on keskikokoinen mittariperhonen, jonka siipiväli on 21-28 mm. Siipien pääväritys on musta, ja etusiivessä on kaksi selvää valkoista poikkiviirua, takasiivessä yksi. Molempien siipiparien poikki kulkeva ulompi poikkiviiru on melko kapea, ja laajat tummat täplät jakavat sen selvästi kahtia. Siiven kärkiosan aaltoviirun keskiosa on leventynyt ja muodostaa ulospäin osoittavaa nuolenkärkeä muistuttavan kuvion. Nuolenkärkikuvio ei yleensä etusiivessä kosketa ulompaan poikkiviiruun eikä takasiivessä juuri koskaan.http://www2.nrm.se/en/svenska_fjarilar/r/rheumaptera_subhastata.htmlMikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7 Vasamamittari muistuttaa suuresti kookkaampaa ja yleisväriltään vaaleampaa keihäsmittaria (Rheumaptera hastata). Sen voi sekoittaa myös muutamiin mustavalkoisiin raanumittarilajeihin (Epirrhoe). == Levinneisyys ja lentoaika == Vasamamittari elää Keski-Euroopasta Pohjois-Venäjälle ja Siperian poikki Kanadaan ulottuvalla alueella. Vasamamittaria tavataan melko yleisenä koko Suomessa, mutta vuosittaiset kannanvaihtelut ovat suuria ja laji yleistyy pohjoista kohti. Perhoset lentävät yhtenä sukupolvena kesäkuusta heinäkuun alkuun.http://www.insects.fi/Lepidoptera/Geometridae/Rheumaptera/subhastata/Rheumaptera%20subhastata.htm == Elinympäristö ja elintavat == Vasamamittari viihtyy valosissa metsissä, tuoreilla kankailla ja etenkin etelämpänä myös soilla. Perhoset lentävät pitkin päivää, mutta eniten alkuillasta. Toukka koteloituu käärityn lehden sisään, ja kotelo talvehtii maassa. == Ravintokasvi == Toukka elää mm. mustikalla (Vaccinium myrtillus) ja koivuilla (Betula). ==Lähteet== ==Aiheesta muualla== * Pertti Pakkanen: Suomen Euphyia, Epirrhoe ja Rheumaptera -lajit Luokka:Kenttämittarit
Fredrika

Fredrika on naisen etunimi, Fredrik-nimen naispuolinen vastine. Suomessa nimi Fredrika on 1900-luvun alusta vuoden 2019 loppuun mennessä annettu 2 164 henkilölle. Nimestä on käytössä suomenkielinen lyhentymä Riikka. Suomenruotsalaisen kalenterin mukaan sekä Fredrikin että Fredrikan nimipäivä on 18. heinäkuuta, joka suomenkielisessä kalenterissa on Riikan nimipäivä. == Tunnettuja Fredrikoja == * Fredrika Dorotea (1781–1825), Ruotsin kuningatar, kuningas Kustaa IV Aadolfin puoliso * Fredrika Bremer (1801–1865), ruotsalainen kirjailija * Fredrika Wilhelmina Carstens (1808–1888), suomalainen kirjailija * Fredrika Lovisa Lindqvist (1786–1841), suomalainen kirjailija * Fredrika Pietilä (1837–1888), suomalainen kirjailija * Fredrika Runeberg (1807–1879), suomalainen kirjailija, Johan Ludvig Runebergin puoliso * Fredrika Wenman (1803–1873), suomalainen runoilija * Fredrika Wetterhoff (1844–1905), suomalainen pedagogi, Fredrika Wetterhoffin kotiteollisuusopiston perustaja * Fredrika Åkerö (s. 1984), suomalainen poliitikko (RKP) ==Fredrikan mukaan nimetty== * Fredrika, taajama ja entinen kunta Ruotsissa, nykyään osa Åselen kuntaa, nimetty Ruotsin kuningattaren Fredrika Dorotean mukaan * Fredrikan piiri, Ruotsin piiri Åselen kunnassa entisen Fredrikan kunnan alueella * Fredrika-kirjastot, yhdentoista Pohjanmaan kunnan kirjastokimppa (nimetty Fredrika Runebergin mukaan) == Lähteet == Luokka:Etunimet
Scott Evans

Scott Evans (s. 26. syyskuuta 1987 Dublin) on irlantilainen sulkapalloilija. Hän edustaa seuratasolla tanskalaista Gentofte Badminton Clubia. Evans osallistui olympialaisiin ensimmäistä kertaa Pekingissä 2008. Hän putosi tuolloin ensimmäisellä kierroksella hävittyään Saksan Marc Zwieblerille. Evans putosi toisella kierroksella MM-turnauksessa 2009 ja pääsi kolmannelle kierrokselle saakka EM-kisoissa 2010. Hän hävisi vuoden 2010 maailmanmestaruuskilpailuissa ensimmäisellä kierroksella Taiwanin Hsuan Yi Hsuehille. Evansin paras sijoitus BWF:n ranking-listalla on kaksinpelissä 39. tila ja nelinpelissä 268. sija. == Aiheesta muualla == * Evansin kotisivut == Lähteet == Luokka:Irlantilaiset sulkapalloilijat Luokka:Vuonna 1987 syntyneet Luokka:Elävät henkilöt
Kuusi erottavaa askelta

Kuusi erottavaa askelta () tarkoittaa ajatusta, että kuka tahansa ihminen voi saada yhteyden kehen tahansa muuhun enintään kuudesta lenkistä muodostuvan yhteysketjun välityksellä. Ajatuksen on alkujaan esittänyt unkarilainen kirjailija Frigyes Karinthy vuonna 1929. Se on tullut yleisesti tunnetuksi John Guaren vuonna 1990 ensiesitetystä näytelmästä Six Degrees of Separation ja Fred Schepisin ohjaamasta samannimisestä elokuvasta (1993). Kuusi erottavaa askelta -idea liittyy ajatukseen kutistuvasta maailmasta eli siihen, että liikenne- ja viestintävälineiden avulla ihmiset voivat olla keskenään yhteydessä laajemmalti ja helpommin kuin aikaisemmin. Näin muodostuu aiempaa tiheämpiä tuttavuusverkostoja. Ilmiötä on tutkittu muun muassa verkkoteorian avulla. Sitä on myös kritisoitu osoittamalla sen puutteita eristyneiden yhteisöjen avulla, jotka tekevät idean tyhjäksi tai tekevät siitä vain kaupunkilegendan. Monet sosiaalisen median toteutukset, kuten Facebook ja LinkedIn perustuvat osittain tähän ilmiöön. Vuosina 1997–2001 toimi ilmiön mukaan nimetty, Andrew Weinreichin perustama SixDegrees.com-sivusto. ==Aiheesta muualla== * Luokka:Sosiologia
Şeref Osmanoğlu

Şeref Osmanoğlu (alun perin Sheryf El-Sheryf, , Šerif El-Šerif, s. 2. tammikuuta 1989 Simferopol) on syntyjään ukrainalainen, nykyään Turkkia edustava kolmiloikkaaja ja pituushyppääjä. El-Sheryf sijoittui kolmiloikassa viidenneksi alle 18-vuotiaiden MM-kilpailuissa Marrakechissa 2005 ja alle 20-vuotiaiden MM-kilpailuissa Pekingissä 2006. Saman ikäluokan EM-kilpailuissa Hengelossa 2007 hän oli kolmiloikassa kuudes. Seuraavana vuonna hän sijoittui Bydgoszczin alle 20-vuotiaiden MM-kilpailuissa kolmiloikassa yhdeksänneksi ja karsiutui pituushypyn loppukilpailusta. Hän voitti alle 23-vuotiaiden Euroopan-mestaruuden Ostravassa 2011 tuloksella 17,72, jolla paransi entistä ennätystään 80 senttimetriä. Daegun MM-kilpailuissa 2011 hän sijoittui kahdenneksitoista tuloksella 16,38 m. Istanbulin sisäratojen MM-kilpailuissa 2012 hän karsiutui. Myöhemmin samana vuonna hän saavutti hopeaa Helsingin EM- kilpailuissa tuulituloksella 17,28. El-Sheryf voitti kolmiloikan sisäratojen Ukrainan-mestaruuden 2011 ja 2012. Hänen halliennätyksensä on 16,81 vuodelta 2012. Pituushypyssä hänen ulkorataennätyksensä on 805 vuodelta 2012 ja halliennätys 782 (2008). El-Sheryf sai Turkin kansalaisuuden vuonna 2013 ja hän vaihtoi nimekseen Şeref Osmanoğlu. == Lähteet == Luokka:Ukrainalaiset kolmiloikkaajat Luokka:Ukrainalaiset pituushyppääjät Luokka:Turkkilaiset kolmiloikkaajat Luokka:Turkkilaiset pituushyppääjät Luokka:Vuonna 1989 syntyneet Luokka:Elävät henkilöt
KVLY-TV-masto

KVLY-TV-masto on TV-lähetinmasto Blanchardissa, Pohjois-Dakotassa, Yhdysvalloissa. Masto oli alun perin 628,8 metriä korkea ja se valmistui elokuussa vuonna 1963. Maston rakentamisessa kesti 33 päivää ja se painaa lähes 400 tonnia. Masto sijaitsee noin viiden kilometrin päässä Blanchardista. KVLY-TV-masto ehti olla maailman korkein rakennelma valmistumisestaan vuoteen 1974 asti, kunnes 646 metriä korkea Varsovan radiomasto ohitti sen. Varsovan radiomaston romahtamisen jälkeen vuonna 1991 KVLY-TV-mastosta tuli jälleen maailman korkein rakennelma. Burj Khalifan pilvenpiirtäjä kuitenkin ohitti KVLY-TV-maston 7. huhtikuuta 2008 maailman korkeimpana rakennuksena. Vuonna 2019 maston huipulta poistettiin VHF-antenni, minkä seurauksena maston korkeudeksi jäi 605,6 metriähttps://www.fccinfo.com/CMDProASRLookup.php?tabSearchType=ASR+Search&sASR;=1046244. Ennen antennin poistoa KVLY-TV-masto oli maailman neljänneksi korkein ja läntisen pallonpuoliskon korkein rakennelma. Sieltä lähetetään KVLY-TV:n lähetyksiä. Kahdeksan kilometriä lounaaseen KVLY-TV-mastosta sijaitsee KRDK- TV-masto, joka on noin 627,9 metriä korkea. == Lähteet == == Aiheesta muualla == Luokka:Radiomastot Luokka:Pohjois-Dakota Luokka:Yhdysvaltain rakennukset ja rakennelmat
Holly Brooks

Holly Brooks (s. 17. huhtikuuta 1982) on yhdysvaltalainen uransa lopettanut maastohiihtäjä, joka edusti APU Nordic Ski Center -seuraa. Vancouverin olympialaisissa 2010 Brooks oli kymmenellä kilometrillä 41:s ja sprintissä 38:s. 15 kilometrin yhdistelmähiihdossa hän sijoittui 55:nneksi. Yhdysvaltain viestijoukkueen mukana hän oli yhdestoista. 30 kilometrin yhteislähtökilpailussa hän sijoittui 35:nneksi. Oslon MM-kilpailuissa 2011 Brooks hiihti 15 kilometrin yhdistelmähiihdossa ja 30 kilometrin yhteislähtökilpailussa 25:nneksi, ja oli 10 kilometrin perinteisen hiihtotavan kilpailussa 27:s. Hän hiihti myös yhdeksänneksi sijoittuneessa Yhdysvaltain viestijoukkueessa. Maastohiihdon maailmancupissa Brooks kilpaili ensimmäisen kerran Canmoren 10 kilometrin vapaan hiihtotavan kilpailussa helmikuussa 2010 sijoittuen 24:nneksi. Kaudella 2011–2012 Brooks sijoittui Kuusamon maailmancupin avaustapahtumassa 23:nneksi. Joulukuussa hän hiihti uransa parhaan sijoituksen Davosissa, jossa hän oli 15 kilometrin vapaan hiihtotavan kilpailussa kolmastoista. Kaudella 2012–2013 Brooks hiihti Jällivaaran kymmenen kilometrin vapaan hiihtotavan kilpailussa viidenneksi. Brooks lopetti uransa maastohiihtäjänä vuonna 2016. == Lähteet == == Aiheesta muualla == *Holly Brooksin blogi Luokka:Yhdysvaltalaiset maastohiihtäjät Luokka:Vuonna 1982 syntyneet Luokka:Elävät henkilöt
Steelers (täsmennyssivu)

Steelers voi tarkoittaa * Kuopio Steelers, kuopiolainen amerikkalaisen jalkapallon seura * Steelers, hämeenlinnalainen salibandyseura * Sheffield Steelers, englantilainen jääkiekkojoukkue * Pittsburgh Steelers, yhdysvaltalainen amerikkalaisen jalkapallon seura.
Isotäpläsivettikissa

Isotäpläsivettikissa eli suuritäpläsivettikissa (Viverra megaspila) on aasialainen sivettieläin. Laji on luokiteltu erittäin uhanalaiseksi, koska sen elinympäristö on pirstoutunut ja metsästys pienentää paikallisia populaatioita. Se välttelee ihmisiä, ja havaintoja saadaan harvakseltaan lähinnä silloin kun eläin kuolee auton alle. Viime vuosina kamera-ansat ovat antaneet lisää tietoa isotäpläsivettikissojen levinneisyydestä. Malabarinisosivettikissa (Viverra civettina) luokiteltiin aiemmin isotäpläsivettikissan alalajiksi, mutta nykyisin sen katsotaan olevan oma lajinsa. Nisäkäsnimistötoimikunta on ehdottanut isotäpläsivettikissan uudeksi suomenkieliseksi nimeksi isotäpläsivetti. == Ulkonäkö ja koko == Isotäpläsivettikissa on muodoltaan koiramainen ja suhteellisen pitkäjalkainen verrattuina muiden sukujen sivettieläimiin. Se on 75–85 senttiä pitkä ja painaa 6,5–8 kiloa. Sen vartalossa on isoja täpliä. Sen voi erottaa lähilajeista parhaiten hännän yläpintaa peittävän yhtenäisen tumman raidan avulla. == Levinneisyys ja elinympäristö == Isotäpläsivettikissoja tavataan Etelä-Kiinassa ja Kaakkois-Aasiassa. Se viihtyy alavilla alueilla, yleensä alle 300 metrin korkeudella merenpinnasta. Laji elää lehtimetsissä ja ikivihreissä metsissä, joskus myös kuivissa dipterokarppimetsissä. == Kuvagalleria == Viverra megaspila ras.jpg ViverrinaMegaspilaKeulemans.jpg Malabar&spottedcivetpaws.png; == Lähteet == Luokka:Sivettieläimet Luokka:Uhanalaiset nisäkkäät
Jesse Palanto

Jesse Palanto (s. 1983) on tamperelainen itsepuolustus- ja kamppailulajien harrastaja. Palanto tunnetaan thainyrkkeilyn maailmanmestarinahttp://www.radio957.fi/index.php?option=com_sbsarticle&tmpl;=blog&cid;=8814&cat;=1 sekä vuoden 2010 nyrkkeilyn Suomen mestarina sarjassa 60 kghttp://web.archive.org/web/20100831054528/http://www.aamulehti.fi/moro/urheilua/tvsn- joukkue-koki-kovia-kansasissa/187855 että EM-pronssimiehenä. Palanto on 175 senttiä pitkähttp://archive.is/20120524/http://www2.aamulehti.fi/teema/terveys/pitkan- sydan-kestaa-usein-kauemmin-kuin-patkan-pumppu/181152. Palanto on tullut tunnetuksi myös Matti Nykäsen ystävänä ja harjoitussparraajanahttp://www.iltalehti.fi/viihde/200606144659526_vi.shtml sekä laulaja Frederikin harjoitussparraajanahttp://www.stara.fi/2014/01/10/jesse-palanto-valmentaa- frederikia/. Palanto teki cameoroolin tamperelaisen hiphop-artisti BB Salbyn musiikkivideolla "Missit, Mallit, Miljonäärit"http://www.iltasanomat.fi/videot/viihde/bb-salby---missit-mallit- ja-miljonaarit/vid-1288421304607.html. == Lähteet == Luokka:Suomalaiset nyrkkeilijät Luokka:Suomalaiset thainyrkkeilijät Luokka:Vuonna 1983 syntyneet Luokka:Elävät henkilöt
Sylvaniitti

Sylvaniitti (AuAg)Te4 on metallisen kullan itsensä lisäksi yksi harvoista kultamalmimineraaleista samoin kuin hopea- ja telluurimineraaleista. Normaalisti kullalla on erityinen taipumus liittyä telluuriin (Te). Sylvaniitti sai nimensä löytöpaikkansa, Transilvanian, mukaan. Sylvaniittia esiintyy Romaniassa, Australiassa, Venäjällä ja Yhdysvalloissa. Suomesta on löydetty sylvaniittia lehtimäisinä massoina. == Lähteet == == Aiheesta muualla == * Mindat: Sylvanite * Webmineral: Sylvanite Mineral Data Luokka:Sulfidimineraalit Luokka:Malmimineraalit
The Lazy Song

"The Lazy Song" on yhdysvaltalaisen laulaja-lauluntekijän Bruno Marsin kappale hänen ensimmäiseltä studioalbumiltaan Doo-Wops & Hooligans. Kappale julkaistiin albumin kolmantena singlenä 15. helmikuuta 2011. Mars kirjoitti kappaleen yhdessä K'naanin ja tuotantotiimi The Smeezingtonsin kanssa. Musiikillisesti "The Lazy Song" on saanut vaikutteita roots reggaesta ja Havaijin musiikista. Kappale kipusi ensimmäiselle sijalle Britannian musiikkilistalla ja on näin ollen hänen neljäs kyseiseen listasijoitukseen yltänyt single. Aiempia ovat "Nothin' on You", "Just the Way You Are" ja "Grenade". == Musiikkivideo == Alkuperäinen musiikkivideo sisältää Poreotics- tanssiryhmän, jotka ovat naamioituneet simpansseiksi. Video on jatkuva ja keskeytymätön kuvaus Marsista laulamassa makuuhuoneessa ja simpansseista tanssimassa ja mukailemassa kappaleen sanoituksia. Philip Lawrence tekee esiintymisen videolla ja lausuu "Oh my God, this is great" ennen kuin simpanssit ajavat hänet pois; hän kuitenkin palaa videon loppupuolella. Musiikkivideon ohjasivat Bruno Mars ja Cameron Duddy. == Kappalelista == ;Digitaalinen lataus #"The Lazy Song" (Single Version) - 3:08 ;CD #"The Lazy Song" (Single Version) - 3:08 #"Grenade" (The Hooligans Remix) - 3:30 == Henkilöstö == * laulunkirjoitus – Bruno Mars, Philip Lawrence, Ari Levine, K'naan * tuottaja – The Smeezingtons * miksaus – Manny Marroquin * tekniikka – Ari Levine * instrumentointi – Bruno Mars, Ari Levine * skrätsäys – DJ Dizzy * masterointi – Stephen Marcussen == Lähteet == == Aiheesta muualla == * Musiikkivideo yhteisöpalvelu YouTubessa Luokka:Vuoden 2010 kappaleet Luokka:Bruno Marsin kappaleet Luokka:The Smeezingtonsin tuottamat kappaleet
Fuck You

Fuck You voi tarkoittaa: * ”Fuck You!”, vuoden 2010 kappale Cee Lo Greenilta * ”Fuck You” (Lily Allenin kappale), vuoden 2009 kappale * ”Fuck You” (Dr. Dren kappale), Dr. Dren kappale vuoden 1999 albumilta 2001 * !!!Fuck You!!!, vuoden 1987 thrash metal -EP Overkillilta * Fuck You: A Magazine of the Arts, vuonna 1962 perustettu lehti * Fuck You (Garfunkelin ja Oatesin kappale), kappale heidän albumiltaan All Over Your Face
Agnese Allegrini

Agnese Allegrini (s. 3. heinäkuuta 1982 Rooma) on italialainen sulkapalloilija. Hän edustaa seuratasolla BC Milanoa. Allegrini on osallistunut olympialaisiin kerran, Pekingissä 2008. Hän putosi tuolloin kaksinpelissä ensimmäisellä kierroksella hävittyään Ukrainan Larysa Hryhalle. Allegrini hävisi ensimmäisen kierroksen ottelunsa myös saman vuoden EM- kilpailuissa, joissa islantilainen Ragna Ingolfsdottir päihitti hänet erin 2-1. Allegrinin paras sijoitus BWF:n ranking-listalla on kaksinpelin 49. sija vuodelta 2011. == Lähteet == Luokka:Italialaiset sulkapalloilijat Luokka:Vuonna 1982 syntyneet Luokka:Elävät henkilöt
Anders Eldebrink

Anders Eldebrink (s. 11. joulukuuta 1960 Morajärvi, Ruotsi) on ruotsalainen, puolustajana pelannut jääkiekkoilija ja pelaajauransa jälkeen jääkiekkovalmentaja. Hän pelasi Ruotsin maajoukkueessa 165 ottelua. Hän voitti maailmanmestaruuden sekä saavutti kolme MM-hopeaa ja yhden olympiapronssin. Eldebrink aloitti uransa 16-vuotiaana Södertälje SK:ssa vuonna 1976 eikä kotimaassa muita seuroja vuonna 1998 päättyneellä pelaajaurallaan edustanutkaan. Hän pelasi NHL:ssä Vancouver Canucksissa ja Quebec Nordiquesissa kausina 1981–1983 sekä Sveitsin pääsarjan Klotenissa kausina 1990–1995. Ruotsin voittaessa maailmanmestaruuden Wienin MM-kilpailuissa 1987 Eldebrink teki tärkeän maalin sekä Neuvostoliittoa että Kanadaa vastaan. Hän oli maajoukkueen tärkeimpiä pelaajia myös 1988 Calgaryn olympialaisissa, joissa Ruotsi saavutti pronssia, ja teki turnauksessa neljä maalia sekä antoi kuusi maalisyöttöä. Ruotsin omissa MM-kilpailuissa 1989 Eldebrink oli joukkueensa paras maalintekijä ja toiseksi paras pistemies viidellä maalilla ja kolmella maalisyötöllä ja hänet valittiin turnauksen tähdistökentälliseen mutta Ruotsi jäi turnauksessa neljänneksi. Eldebrink palkittiin Ruotsin parhaana pelaajana Guldpuckenilla vuonna 1985. Eldebrink on toiminut päävalmentajana Sveitsissä Kloten Flyersin joukkueessa vuosina 2005–2012 ja Rapperswil-Jona Lakersin joukkueessa vuosina 2013–2015 sekä Ruotsissa AIK:n joukkueessa kaudella 2012–2013 ja Rögle BK:n joukkueessa vuosina 2015–2017. Hän on ollut myös Ruotsin maajoukkueen apuvalmentajana. Anders Eldebrinkin veli on keihäänheiton olympiapronssimitalisti Kenth Eldebrink. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Elävät henkilöt Luokka:Vuonna 1960 syntyneet
Suomen ratsuväki

Suomen ratsuväki oli Suomen puolustusvoimien puolustushaara vuosina 1918-1938. Ratsuväkeen kuuluneita yksiköitä ovat olleet mm. Hämeen ratsujääkäripataljoona ja Uudenmaan rakuunarykmentti. Vuoden 1918 ratsuväkiperinne alkoi jääkäriliikkeessä, kun sen piirissä perustettiin ratsujääkäreiden yksikkö. Jäger zu Pferde. Ratsuväkiperinnettä Suomessa ylläpitävät Ratsumieskilta RY ja Reserviratsastajat ry. Itsenäistyneessä Suomessa Venäjän keisarikunnassa palvelleesta kenraaliluutnantti Mannerheim ylennettään ratsuväenkenraaliksi 1918. Toinen itsenäisen Suomen ratsuväenkenraali on ollut 1940 ylennetty Ernst Linder. == Aiheesta muualla == *Suomalainen ratsuväki Ruotsin ajalla; Matti J. Kankaanpää, Virrat, 2016. *Hämeen ratsurykmentti – Hämeen ratsujääkäripataljoona 1917–1967 ; tekijät Martti Santavuori, Aapo Savolainen, Pertti Kilkki. Ratsumieskilta, Lahti 1967 * Suomen ratsuväen historia 2. osa, Ratsuväki Suomen sodissa 1939–1944 ; tekijät Pertti Kilkki (Talvisota ja sotien välinen aika), Heikki Pohjanpää (Jatkosota). Sotatieteen laitoksen julkaisuja 28. Uudenmaan rakuunarykmentin säätiö, Helsinki 1991 Ratsuväki
Breathe Fire to the Sun

Breathe Fire to the Sun on suomalaisen Brymirin esikoisalbumi, joka julkaistiin vuonna 2011. == Tyylilaji == Albumin musiikki on enimmäkseen melodista death metalia, jossa on piirteitä pakanametallista, power metalista ja black metalista, mutta sitä on sanottu myös folk metaliksi. == Kappaleet == # # # # # # # # # # == Kokoonpano == * Viktor Gullichsen – laulu * Joona Björkroth – kitara, taustalaulu * Sean Haslam – kitara * Jarkko Niemi – basso * Sami Hänninen – rummut * Janne Björkroth – kosketinsoitin, taustalaulu === Vierailevat muusikot === * Elmer Gullichsen – laulu * Eerik Hippi – huilu, klarinetti * Jussi-Pekka Björkroth – huilu, klarinetti * Lauri Hongisto – kuorolaulu * Markus Toivonen – kuorolaulu === Tuotanto === * Lari Takala – äänittäjä, miksaaja, kuorolaulu * Mika Jussila – masteroija * Kris Verwimp – grafiikka * Janne Peltonen – layout * Terhi Ylimäinen – valokuvat == Arvostelut == * Imperiumi.net: Imperiumi.net: Levyarvio * Soundi: Brymir: Breathe Fire To The Sun * Kaaoszine: 5/10Kaaoszine: Arvostelu == Lähteet == == Aiheesta muualla == * * Breathe Fire to the Sun discogs.com -sivustolla Luokka:Vuoden 2011 esikoisalbumit Luokka:Brymirin albumit
Rumi Utsugi

Rumi Utsugi (s. 5. joulukuuta 1988) on japanilainen jalkapalloilija, joka edustaa sarjatasolla yhdysvaltalaista Reign FC:tä. Aiemmin hän pelasi Ranskassa Montpellier HSC:n joukkueessa. Hän on pelipaikaltaan keskikenttäpelaaja. Utsugi on pelannut Japanin naisten maajoukkueessa 113 maaottelua toukokuusta 2005 alkaen ja tehnyt niissä kuusi maalia. Hän kuului vuoden 2007 MM-kilpailuissa Japanin vakiokokoonpanoon mutta pääsi vuoden 2008 olympialaisissa kentälle vain pronssiottelun viimeisiksi minuuteiksi. Vuonna 2011 hän kuului maailmanmestaruuden voittaneeseen joukkueeseen mutta pelasi vain muutamia minuutteja kahdessa ottelussa. Vuoden 2015 MM-kilpailuissa hän saavutti hopeaa ja pelasi täydet minuutit kuudessa Japanin seitsemästä ottelusta. MM-kilpailuissa 2019 hän kuului joukkueeseen mutta ei päässyt pelaamaan. == Lähteet == Luokka:Japanilaiset jalkapalloilijat Luokka:Vuonna 1988 syntyneet Luokka:Elävät henkilöt
Yūki Nagasato

Yūki Nagasato (ent. Ōgimi, s. 15. heinäkuuta 1987) on japanilainen jalkapalloilija, joka edustaa sarjatasolla yhdysvaltalaista, NWSL:ssä pelaavaa Racing Louisvilleä. Hän on pelipaikaltaan hyökkääjä. Nagasato on pelannut Japanin naisten maajoukkueessa 124 maaottelua ja tehnyt niissä 55 maalia. Ensimmäisen maaottelunsa hän pelasi huhtikuussa 2004. Yūki Nagasato -nimisenä hän voitti maailmanmestaruuden vuonna 2011 sekä kuului Japanin joukkueeseen myös MM-kilpailuissa 2007 ja kesäolympialaisissa 2008. MM-kisoissa 2007 hän teki ainoan maalin alkulohko-ottelussa Argentiinaa vastaan, olympialaisissa 2008 Japanin toisen maalin puolivälieräottelussa Kiinaa vastaan sekä MM- kisoissa 2011 Japanin ensimmäisen maalin alkulohko-ottelussa Uutta-Seelantia vastaan. MM-kisojen 2011 loppuottelussa hän tuli kentälle vaihtopelaajana ja oli ainoa japanilaislaukoja, joka ei onnistunut maalinteossa Japanin 3–1-voittoon päättyneessä rangaistuspotkukilpailussa. Lontoon 2012 kesäolympialaisissa Nagasato saavutti olympiahopeaa. Hän oli olympialaisissa Japanin paras maalintekijä tehtyään yhden maalin niin puolivälierä-, välierä- kuin loppuottelussakin.http://www.fifa.com/womensolympic/teams/team=1883723/index.html Vuoden 2015 MM-kisoissa Nagasato saavutti hopeaa pelaten täyden peliajan kaikissa Japanin otteluissa ja teki maalin alkulohko-ottelussa Ecuadoria vastaan sekä loppuottelussa Yhdysvaltoja vastaan. Nagasato on edustanut eurooppalaisseuroista englantilaista Chelseaa sekä saksalaisia 1. FFC Turbine Potsdamia, VfL Wolfsburgia ja 1. FFC Frankfurtia. Hän on viime vuosina pelannut yhdysvaltalaisen Chicago Red Starsin ja australialaisen Brisbane Roarin joukkueissa. == Lähteet == == Aiheesta muualla == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1987 syntyneet Luokka:Elävät henkilöt
Varjoissa vapaan maailman – 20 vuotta myöhemmin

Varjoissa vapaan maailman – 20 vuotta myöhemmin on Sir Elwoodin hiljaiset värit -yhtyeen livealbumi, joka julkaistiin 10. elokuuta 2011. Kyseessä on yhtyeen esikoisalbumin Varjoissa vapaan maailman (1991) uudelleentaltiointi, joka nauhoitettiin Vantaan Vernissan keikalla 26. maaliskuuta 2011. Levy sisältää myös bonus-DVD:n, joka sisältää dokumentin levyn teosta sekä kaksi kappaletta joita ei ole CD:llä. == Kappaleet == # # # # # # # # # # # # == Arvostelut == * Soundi: Soundi: Levyarvio == Lähteet == * Yhtyeen kotisivut === Viitteet === Luokka:Vuoden 2011 konserttitallenteet Luokka:Sir Elwoodin hiljaisten värien albumit
Mana Iwabuchi

Mana Iwabuchi (s. 18. maaliskuuta 1993) on japanilainen jalkapalloilija, joka edustaa seuratasolla englantilaista Arsenalia. Aiemmin hän on pelannut kotimaansa lisäksi Saksassa TSG 1899 Hoffenheimin ja FC Bayern Münchenin joukkueissa, ja joulukuussa 2020 hän siirtyi Englantiin Aston Villan joukkueeseen, josta hän jatkoi kesällä 2021 Arsenaliin. Hän on pelipaikaltaan hyökkääjä. Japanin naisten jalkapallomaajoukkueessa hän on pelannut 86 maaottelua helmikuusta 2010 alkaen ja tehnyt niissä 37 maalia. Iwabuchi edusti Japania alle 17-vuotiaiden MM-kilpailuissa vuonna 2008 ja alle 20-vuotiaiden MM-kilpailuissa vuonna 2010. Hän kuului Japanin naisten maajoukkueeseen sen voittaessa maailmanmestaruuden vuonna 2011; hän tuli vaihtopelaajana kentälle viidessä Japanin kuudesta ottelusta. Lontoon 2012 kesäolympialaisissa Iwabuchi saavutti olympiahopeaa. Hän pelasi kolmessa Japanin kuudesta ottelusta.http://www.fifa.com/womensolympic/teams/team=1883723/index.html MM- kilpailuissa 2015 hän saavutti hopeaa ja tuli vaihtopelaajana toisella jaksolla kentälle yhdessä alkulohko-ottelussa sekä kaikissa pudotuspeleissä. Hän teki ainoan maalin puolivälieräottelussa Australiaa vastaan. MM- kilpailuissa 2019 hän tuli Japanin ensimmäisessä ottelussa vaihtopelaajana kentälle ja pelasi kolmessa seuraavassa ottelussa avauskokoonpanossa. Hän teki maalin alkulohko-ottelussa Skotlantia vastaan. Tokiossa kesällä 2021 käydyissä kesäolympialaisissa hän pelasi joukkueensa kaikki neljä ottelua. == Lähteet == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1993 syntyneet Luokka:Elävät henkilöt
Śląsk Wrocław (koripallo)

Śląsk Wrocław on puolalainen koripalloseura Wrocławista. Seura pelaa nykyisin maan kolmannella sarjatasolla ja on osa Śląsk Wrocław -seuraa. == Historia == Seura perustettiin vuonna 1947. Wrocław voitti ensimmäisen maansa mestaruuden kaudella 1964–1965. Seuran menestysvuodet olivat 1990-luvulla, jolloin se voitti Puolan mestaruuden seitsemän kertaa. Lisäksi Wrocław voitti vuosien 2000–2002 mestaruudet. Euroliigassa ja Suproleaguessa seura esiintyi kausina 2000–2004. Seuran talousongelmat kasvoivat liian suuriksi vuonna 2008 ja saman vuoden lokakuussa Wrocław joutui vetäytymään pääsarjasta. Samalla seuran edustusjoukkue otti farmijoukkueensa sarjapaikan toiselta sarjapaikalta. Kauden 2010–2011 päätteeksi Wrocław putosi kolmannelle sarjatasolle. == Lähteet == == Aiheesta muualla == *Virallinen kotisivu Luokka:Puolalaiset koripalloseurat Luokka:Wrocławin urheilu [[Luokka:Vuonna 1947 perustetut urheiluseurat[]
Cleoselene

Cleoselene on päävyöhykkeen asteroideihin kuuluvan pikkuplaneetta 216 Kleopatran pienempi ja sisempi kuu. Se tunnetaan myös nimellä (216) Kleopatra II. Cleoselenen löysivät F. Marchis, P. Descamps, J. Berthier, F. Vachier ja J. P. Emery 18. syyskuuta vuonna 2008 Keck-teleskoopilla. Kuu sai nimensä Kleopatra Selene II:n mukaan, joka oli toinen Kleopatra VII:n saamista kaksosista. Ennen nimeämistään kuu tunnettiin tunnuksella S/2008 (216) 2. Cleoselenen läpimitta on noin 3 kilometriä ja sen etäisyys Kleopatrasta on keskimäärin noin 380 km. Toinen Kleopatran kuista on nimeltään Alexhelios. ==Katso myös== *Dactyl *Petit-Prince *Linus (kuu) *Remus (kuu) ==Lähteet== *The MINOR PLANET CIRCULARS/MINOR PLANETS AND COMETS (2011 FEB. 18) *(216) Kleopatra, Alexhelios, and Cleoselene *Satellites and Companions of Minor Planets *Moons Around Asteroid Reveal a Giant Rubble Pile *JPL Small-Body Database Browser: 216 Kleopatra Luokka:Päävyöhykkeen asteroidit Luokka:Pikkuplaneettojen kuut
Alexhelios

Alexhelios on päävyöhykkeen asteroideihin kuuluvan pikkuplaneetta 216 Kleopatran suurempi ja ulompi kuu. Se tunnetaan myös nimellä (216) Kleopatra I. Alexhelioksen löysivät F. Marchis, P. Descamps, J. Berthier, F. Vachier ja J. P. Emery 18. syyskuuta vuonna 2008 Keck-teleskoopilla. Kuu sai nimensä Alexander Helioksen mukaan, joka oli toinen Kleopatra VII:n saamista kaksosista. Ennen nimeämistään kuu tunnettiin tunnuksella S/2008 (216) 1. Alexhelioksen läpimitta on noin 5 kilometriä ja keskietäisyys Kleopatrasta noin 775 km. Toinen Kleopatran kuista on nimeltään Cleoselene. ==Katso myös== *Dactyl *Petit-Prince *Romulus (kuu) *Remus (kuu) ==Lähteet== *The MINOR PLANET CIRCULARS/MINOR PLANETS AND COMETS (2011 FEB. 18) *(216) Kleopatra, Alexhelios, and Cleoselene *Satellites and Companions of Minor Planets *Moons Around Asteroid Reveal a Giant Rubble Pile *JPL Small-Body Database Browser: 216 Kleopatra Luokka:Päävyöhykkeen asteroidit Luokka:Pikkuplaneettojen kuut
Vanth

Vanth on transneptunisen kohteen Orcus kuu. Se tunnetaan myös nimellä (90482) Orcus I. Vanthin löysivät T.-A. Suer ja M. E. Brown 13. marraskuuta vuonna 2005 Palomarilla. Kuu sai nimensä etruskien mytologian Vanthin mukaan. Kuun väliaikainen nimi oli S/2005 (90482) 1. Vanthin läpimitta on noin 262 ± 170 kilometriä ja keskietäisyys Orcuksesta noin 8980 ± 23 km. ==Katso myös== *Weywot *Namaka *Nix *Dysnomia (kuu) ==Lähteet== *IAUC 8812: Sats OF 2003 AZ_84, (50000), (55637),, (90482); V1281 Sco; V1280 Sco *(90482) Orcus and Vanth *Satellites and Companions of Minor Planets *JPL Small-Body Database Browser: 90482 Orcus (2004 DW) Luokka:Kuiperin vyöhyke Luokka:Pikkuplaneettojen kuut Luokka:Transneptuniset kohteet
Ernest Ellis Clark

Ernest Ellis Clark (1869–1932) oli englantilainen kuvataiteilija ja muotoilija.Ernest Ellis Clark Hän opiskeli Derbyn taidekoulussa ja työskenteli posliinin maalaajana Royal Crown Derbyn tehtaalla ennen kuin hänestä tuli päätoiminen keramiikan opettaja.Derbyshire Heritage: visual artists Arts Derbyshire (Arkistoitu versio) Hän julkaisi oppikirjan kasviaiheiden käytöstä muotoilussa.Ernest Ellis Clark The Online Books Page Ernest Ellis Clark maalasi kaupunkinäkymiä ja niissä liikkuvia ihmisiä, ja ikuisti töihinsä usein näkymiä Derbystä. Hän oli Derby Sketching Clubin jäsen. Ensimmäisen maailmansodan aikana hän palveli tykistössä.Clark, Ernest - Spondon's Forgotten Artist Bygone Derbyshire (Arkistoitu versio) == Teoksia == *A handbook of plant-form for students of design...one hundred plates, comprising nearly 800 illustrations, drawn and described, and with an introductory chapter on design and a glossary of botanical terms. (London, B. T. Batsford, 1909) == Lähteet == Luokka:Englantilaiset kuvataiteilijat Luokka:Vuonna 1869 syntyneet Luokka:Vuonna 1932 kuolleet Luokka:Posliinimaalarit
Signaali (lehti)

Signaali (saks. Signal) oli Saksan armeijan julkaisema tabloid-kokoinen propagandalehti toisen maailmansodan aikana. Lehti ilmestyi vuosina 1940–45 useilla eri kielillä. Suomenkielinen versio lehdestä ilmestyi vuosina 1942–1945. Lehteä ei koskaan levitetty kunnolla Saksassa. Lehti oli Berliner Illustrierte Zeitungin erikoispainos. Julkaisija oli Deutscher Verlag. Lehdestä ilmestyi uusi numero joka toinen viikko. Kokonsa vuoksi lehti jaettiin Suomessa usein rullattuna. Signaalista ilmestyi 25 eri versiota 30 eri kielellä. Parhaimmillaan lehden koko levikki oli 2,5 miljoonaa kappaletta. Lehden sisältö oli pääasiallisesti kertomuksia Saksan armeijan ja sen liittolaisten taisteluolosuhteista. Mukana lehdessä oli korkealaatuisia kuvia ja yleensä keskiaukeamalla oli koko aukeaman kokoinen värivalokuva. Lehdessä julkaistiin myös artikkeleita taloudesta, tieteestä, taiteesta, ja siinä mainostivat useat saksalaiset yritykset kuten BMW, Agfa, Audi ja Siemens. Lehtien eri versioiden sisältö vaihteli sen mukaan, oliko aihe kohdemaassa hyväksyttävissä. Lehden poliittinen sanoma oli "liittoutunut eurooppa taistelussa bolshevismia vastaan". Viimeinen numero, joka julkaistiin, oli numero 6/45. Tätä lehden numeroa on kuitenkin säilynyt vain ruotsinkielinen versio. ==Lähteet== Luokka:Saksalaiset aikakauslehdet Luokka:Ilmestymästä lakanneet suomalaiset aikakauslehdet Luokka:Suomalaiset sotilaslehdet
John Joseph

John Joseph (15. marraskuuta 1932 – 6. toukokuuta 1998) oli Faisalabadin hiippakunnan roomalaiskatolinen piispa vuosina 1984–1998. Hän teki itsemurhan vastalauseena kristittyjen julmalle kohtelulle Pakistanin muslimien taholta. Joseph syntyi Khushpurissa, Punjabissa ja opiskeli Christ the King Seminary -pappisseminaarissa Karachissa. Hän sai pappisvihkimyksensä 18. tammikuuta 1960. Tohtoriksi valmistuttuaan hän pääsi henkilökunnan jäseneksi seminaariin, jossa oli opiskellut. 24. lokakuuta 1980 hänet nimitettiin Faisalabadin apulaispiispaksi. Piispaksi vihkiminen seurasi 9. tammikuuta 1981. 9. tammikuuta 1984 Josephista tuli Faisalabadin piispa. Toukokuussa 1998 hän ampui itsensä, kun kristitty mies oli teloitettu Pakistanissa jumalanpilkkasyytteiden nojalla. Hänen jälkeensä uudeksi piispaksi nousi Joseph Coutts. Josephin taistelusta vähemmistöoikeuksien puolesta on tehty muun muassa 45-minuuttinen dokumentti A Sun Sets in. 31. maaliskuuta 2007 Darulaloom Jamia Rehmania -madrassassa Faisalabadissa otettiin käyttöön piispan mukaan nimetty muistosali. == Aiheesta muualla == * Catholic- Hierarchy.org: Bishop John Joseph Luokka:Pakistanilaiset papit Luokka:Katoliset piispat Luokka:Itsemurhan tehneet Luokka:Vuonna 1932 syntyneet Luokka:Vuonna 1998 kuolleet
Kafestoli

Kafestoli on kahvissa oleva diterpenoidialkoholi. Kafestoli suurentaa veren LDL-kolesterolipitoisuutta ja voi olla yhteydessä joidenkin sydäntautien kehittymiseen. Suodatinkahvin valmistuksessa kafestoli jää paperisuodattimeen, eikä juomalla siksi ole mainittavaa vaikutusta kolesteroliin, mutta vanhaan malliin keitetyllä suodattamattomalla pannukahvilla on. Kafestoli saattaa toimia aktivoivana, eli agonistisena, ligandina farnesoidi X ja pregnaani X tumareseptoreille. Kafestolin sitoutuminen näihin reseptoreihin estää kehon omaa kolesterolin synteesin säätelyä ja johtaa siten kehossa suurempaan kolesterolin synteesiin. Kafestoli suurentaa seerumissa alaniiniaminotransferaasin (ALAT) aktiivisuutta ja pienentää gammaglutamyylitransferaasin (GGT) aktiivisuutta, sekä vähentää kreatiniinipitoisuutta. Kafestolin CAS-numero on 469-83-0, kemiallinen kaava C20H28O3 ja moolimassa 316,439 g/mol. == Lähteet == == Aiheesta muualla == * PubChem: Cafestol (CID 108052) * Human Metabolome Database (HMDB): Cafestol * Food Component Database (FooDB): Cafestol * ChemSpider: Cafestol (10289419) * Kyoto Encyclopedia of Genes and Genomes (KEGG): Cafestol (C09066) * Dr. Duke's Phytochemical and Ethnobotanical Databases: Cafestol Luokka:Kahvi Luokka:Terpeenit Luokka:Furaanit
Kwadwo Asamoah

Kojo Kwadwo Asamoah (s. 9. joulukuuta 1988 Accra) on ghanalainen jalkapalloilija, pelipaikaltaan keskikenttäpelaaja. Hän edustaa Cagliaria Italian miesten jalkapallon korkeimmalla sarjatasolla Serie A:ssa. Asamoahia pidettiin Udinesessa yhtenä joukkueensa tärkeimmistä pelaajista etenkin vahvan taklauspelinsä sekä hyvän pallonhallintansa ansiosta. == Pelaajaura == Asamoah aloitti seurajoukkueuransa ollessaan vasta 18-vuotias. Hänen ensimmäinen seuransa oli vuonna 2006 Liberty Professionals kotimaansa korkeimmalla sarjatasolla. Hän ei kuitenkaan päässyt pelaamaan otteluakaan, ja siirtyi kauden päätyttyä AC Bellinzonaan, joka pelaa Sveitsin jalkapallon korkeimmalla sarjatasolla Axpo Super Leaguessa. Häntä ei sielläkään laitettu kentälle kertaakaan, vaan lähetettiin lainalle peräti kahteen eri joukkueeseen Italian Serie A:ssa. Ensin Asamoah edusti hetken Torino FC:tä, eikä hän edelleenkään päässyt pelaamaan. Kaudelle 2008–2009 hän siirtyi Bellinzonasta edelleen lainalle Udinesen joukkueeseen samalla sarjatasolla. 11\. tammikuuta 2009 Asamoah teki debyyttinsä UC Sampdoriaa vastaan pelatussa ottelussa, joka päättyi tasan 1–1. Ensimmäisen maalinsa hän puolestaan teki saman vuoden huhtikuussa ACF Fiorentinaa vastaan nopean vastahyökkäyksen päättäneellä laukauksellaan. Kauden lopussa Udinese teki pysyvän, 800 000 euron arvoisen sopimuksen Asamoahin kanssa, ja kolmen kauden aikana hän teki kuusi maalia Udinesen paidassa. Heinäkuussa 2012 hän siirtyi Juventukseen. === Maajoukkueura === Asamoahin ura maajoukkueessa lähti käyntiin, kun hänet vuonna 2008 kutsuttiin Afrikan-mestaruuskilpailuihin, jotka järjestettiin silloin hänen kotimaassaan Ghanassa. Hänen numeronsa läpi turnauksen oli 10, joka tavallisesti olisi kuulunut kapteeni Stephen Appiahille, joka kuitenkin jätti kisat väliin loukkaantumisen vuoksi. Asamoah ei pelannut turnauksessa minuuttiakaan. Jalkapallon maailmanmestaruuskilpailuissa 2010 hän sen sijaan pelasi kaikki viisi ottelua, vaikka ei onnistunutkaan tekemään yhtään maalia ja auttamaan joukkuettaan puolivälieriä pidemmälle. == Maajoukkuemaalit == # Päivämäärä Paikka Vastustaja Maali Lopputulos Ottelu 1 7. kesäkuuta 2009 Bamako, Mali 1–0 2–0 MM-karsinnat 2010 2 20. tammikuuta 2013 Port Elizabeth, Etelä-Afrikka 2–0 2–2 Afrikan-mestaruuskilpailut 2013 3 9. helmikuuta 2013 Port Elizabeth, Etelä-Afrikka 1–2 1–3 Afrikan-mestaruuskilpailut 2013 4 6. syyskuuta 2013 Kumasi, Ghana 2–0 2–1 MM-karsinnat 2014 == Lähteet == * * === Viitteet === == Aiheesta muualla == * Profiili Udinese Calcion kotisivuilla Luokka:Ghanalaiset jalkapalloilijat Luokka:Vuonna 1988 syntyneet Luokka:Elävät henkilöt
Lidan rautatieasema

Lidan rautatieasema (, ) on Valko-Venäjän rautateiden kauttakulku- ja risteysasema Lidan kaupungissa Hrodnan maakunnassa Valko-Venäjän länsiosissa. Lidan asema sijaitsee pääkaupunki Minskistä Maladzetšnan risteysaseman kautta Hrodnaa vievän radan sekä Liettuan pääkaupungista Vilnasta etelään Baranavitšyyn ja edelleen Ukrainaan vievän rautatien risteyksessä. == Liityntäliikenne == Kaupungin linja-autoasema busseineen ja linjatakseineen sijaitsee aseman pohjoispuolella. == Lähteet == == Aiheesta muualla == * Lidan rautatieasemasta * Пригородные поезда Лида - Lidan ja Molodetšnaan (josta jatko Minskiin) kulkevien paikallisjunien aikataulut * Valko-Venäjän rataverkon kartta *Valko-Venäjän juna-aikatauluja (karttavalikon kautta) Luokka:Valko-Venäjän rautatieliikennepaikat Luokka:Lida
George Kinzie Fitzsimons

George Kinzie Fitzsimons (4. syyskuuta 1928 Kansas City, Missouri – 28. heinäkuuta 2013) oli katolisen kirkon pappi, joka toimi Salinan hiippakunnan piispana vuosina 1984–2004. Aiemmin hän oli toiminut Kansas City-Saint Josephin vihkipiispana vuodesta 1975. Fitzsimons kävi Rockhurst High Schoolia ja Rockhurstin yliopistoa Kansas Cityssä. Hän palveli Yhdysvaltain ilmavoimissa vuosina 1950–1954, toimi lyhyesti liikealalla ja aloitti sitten opinnot Conception Seminaryssa Missourissa. Fitzsimons sai pappisvihkimyksensä 18. maaliskuuta 1961, ja piispaksi hänet vihittiin 3. heinäkuuta 1975. Fitzsimonsia edelsi Salinan piispana Daniel Kucera ja seurasi Paul Stagg Coakley. Fitzsimons jouduttiin amputoimaan vuonna 2008 jalkaan iskeneen vakavan infektion seurauksena. == Aiheesta muualla == * Catholic- Hierarchy.org: Bishop George Kinzie Fitzsimons Luokka:Yhdysvaltalaiset katoliset piispat Luokka:Amputoidut henkilöt Luokka:Vuonna 1928 syntyneet Luokka:Vuonna 2013 kuolleet
USS Seawolf (SSN-21)

USS Seawolf (runkonumero SSN-21) on Yhdysvaltain laivaston 1997 palvelukseen otettu Seawolf-luokan ydinsukellusvene. == Valmistus == Alus tilattiin 9. tammikuuta 1989 General Dynamicsin Electric Boat divisioonalta, missä köli laskettiin 25. lokakuuta 1989. Se laskettiin vesille 24. kesäkuuta 1995 ja liitettiin laivastoon 19. heinäkuuta 1997 ensimmäisenä päällikkönään David M. McCall.US Carriers - USS Seawolf == Palvelus == Palvelukseen otettaessa alus sijoitettiin Kitsapin laivastotukikohtaan Yhdysvaltain länsirannikolle Bremertoniin Washingtonin osavaltioon. == Lähteet == Luokka:Seawolf-luokan sukellusveneet Luokka:Electric Boatin valmistamat alukset
John Allen

John Allen viittaa muun muassa seuraaviin henkilöihin: * John Allen (s. 1953), yhdysvaltalainen kenraali * John Allen (s. 1964), walesilainen jalkapalloilija * John Allen (s. 1982) yhdysvaltalainen koripalloilija * John Allen Muhammad (1960–2009), yhdysvaltalainen sarjamurhaaja
USS Connecticut (SSN-22)

USS Connecticut (runkonumero SSN-22) on Yhdysvaltain laivaston 1997 vesillelaskettu Seawolf-luokan ydinsukellusvene. == Valmistus == Alus tilattiin 3. toukokuuta 1991 General Dynamicsin Electric Boat divisioonalta, missä köli laskettiin 14. syyskuuta 1992. Se laskettiin vesille 1. syyskuuta 1997 kumminaan Connecticutin kuvernöörin John G. Rowlandin puoliso Patricia L. Rowland ja otettiin palvelukseen 11. joulukuuta 1998 New Londonin sukellusvenetukikohdassa Grotonissa Connecticutissa ensimmäisenä päällikkönään Larry H. Davis.US Carriers - USS Connecticut == Palvelus == Frederick J. Roegge vastaanotti 15. tammikuuta 1999 aluksen päällikkyyden Davisilta tilaisuudessa, joka järjestettiin New Londonin merikappelissa. Alus palasi 7. helmikuuta kotitukikohtaansa oltuaan valmistajantelakalla viimeisteltävänä. Palattuaan alus oli 14.-21. helmikuuta asejärjestelmätesteissä. Se lähti 10. kesäkuuta vastaanottotesteihin, jonka aikana se vieraili 15. heinäkuuta Norfolkissa. Alus vaurioitui törmäyksessä tuntemattomaan esineeseen 2. lokakuuta 2021 ollessaan sukelluksissa Etelä-Kiinan merellä. Alus palasi omin voimin tukikohtaansa Guamilla. Onnettomuudessa loukkaantui 11 merisotilasta. Kiina vaati onnettomuudesta lisäselvityksiä.https://www.hs.fi/ulkomaat/art-2000008321617.html == Lähteet == == Aiheesta muualla == Luokka:Seawolf-luokan sukellusveneet Luokka:Electric Boatin valmistamat alukset